उदयपुर. माध्यमिक शिक्षा बोर्ड 12वीं कक्षा की परीक्षा गुरुवार से शुरू हुई। गुरुवार को उदयपुर के 169 केंद्रों पर 24 हजार से ज्यादा विद्यार्थियों ने परीक्षा दी। सभी केंद्रों पर परीक्षा शांतिपूर्ण तरीके से हुई। अंग्रेजी का पहला पेपर देकर निकले छात्रों के चेहरों पर खुशी की झलक दिखी। परीक्षा सुबह 8 से सवा 11 बजे तक हुई। नकल रोकने के लिए 9 उड़नदस्तों के दल ने जिलेभर में जांच की। बोर्ड परीक्षाएं 25 मार्च तक चलेंगी।
6 केंद्रों पर होगी कम्प्यूटर आईटी की परीक्षा
शुक्रवार को उदयपुर के 6 केंद्रों पर आईटी विषय की परीक्षा होगी। इस विषय की परीक्षा में कम बच्चे बैठने के चलते उदयपुर के राउमावि अंबामाता, सवीना खेड़ा, पानेरियों की मादड़ी, जवाहर जैन उमावि सेक्टर 11, बालिका उमावि सेक्टर-4 और बालिका उमावि भूपालपुरा में बनाए गए केंद्र पर यह परीक्षा होगी।
hin_Deva hin_Deva hin_Deva